open-index/open-wikipedia-markdown huggingface dataset:
Իսլամը Հունաստանում

thumb|300px|Հունաստանում նոմերի քարտեզը 1991 թվականի տվյալներով

**Իսլամը Հունաստանում** միակ կրոնն է, որի իրավունքները որպես փոքրամասնություն պաշտոնապես ճանաչված են ավանդական բնակավայրի տարածաշրջանում՝ Արևմտյան Ֆրակիայում՝ երկրի հյուսիսային մասում։ Ինչպես նաև դա Հունաստանի հանրապետության երկու ճանաչված մշակութա֊լեզվային փոքրամասնություններից մեկն է, իսկ մյուսը՝ հայերն են (տես՝ Հայերը Հունաստանում)։

1991 թվականի մարդահամարը ցույց է տվել, որ Արևմտյան Ֆրակիայում ապրում էր 97604 մուսուլման, որը կազմում է ամբողջ բնակչության 0,95 %֊ը, իսկ տարածաշրջանի 29 %֊ը։ Բնակչությունը ժամանակակից պահին գնահատվում է 140 000 մարդ և համապատասխանաբար 32 %։ Ընդհանուր առմամբ հունական կառավարությունը պատմականորեն բարեհաճ կերպով մոտենում է մուսուլմանների իրավունքներին երկրի այդ տարածաշրջանում, սակայն ունի մի շարք չլուծված հարցեր մշակույթի և կրթության ոլորտում։

## Պատմություն

Խոշոր իսլամադավան համայնքը ձևավորվել է Ֆրակիայի համայնքում թուրքերի զանգվածային ներխուժման ժամանակ 14֊16֊րդ դարերում, երբ այստեղ հիմնված են եղել մի շարք նոր թուրքական բնակավայրեր, տարածվել է իսլամը և բնիկ ժողովրդի մի մասը (ուղղափառ բուլղարները և հույները) ինքնակամ կամ ստիպողաբար ընդունել են թուրքական մեծամասնության նոր կրոնը։ Թյուրքալեզու քոչվորներն ակտիվ կերպով խթանել են տարածաշրջանի իսլամացման պրոցեսը։ Այնուամենայնիվ բուլղարների մի մասը դավանափոխվել են, ընդունելով իսլամը սակայն չեն անցել թուրքերենին՝ պահպանելով սլավոնական լեզուն։ Այդպես են ձևավորվել ժամանակակից պոմակները։ 20֊րդ դարի սկզբներին ուղղափառ հույները կազմել են տարածաշրջանի բնակչության 17%-ը։ Սակայն հաճախակի լեզուների, կրոնի ինքնագիտակցման չհամապատասխանության պատճառով օսմանական կառավարությունը կարևորություն է դրել միայն բնակչության կրոնին, զարկագացել է միլլետական համակարգը։ Դրանով, տարածաշրջանի բոլոր մուսուլմանները (մոտ 75 %) ավտոմատ կերպով համարվել են թուրքեր։ Իսկ տարածաշրջանի քրիստոնյաները համարվել են հույները։

## Ծանոթագրություններ

## Գրականություն
*Talip  Kucukcan Re-claiming Identity: Ethnicity, Religion and Politics among Turkish Muslims in Bulgaria and Greece Journal of Muslim Minority Affairs, Vol. 19, No: 1, pp.&nbsp;59–78
*Turkkaya Ataov The ethnic Turkish minority in Western Thrace, Greece The Turkish Yearbook Vol. XXII
*Karakasidou Anastasia N. Vestiges of the Ottoman Past: Muslims Under Siege in Contemporary Greek Thrace Cultural Survival Quarterly 19.2 (Summer 1995) Nationalism in Eastern Europe
*Iris Kalliopi Boussiakou The Educational Rights of the Muslim Minority under Greek Law Journal on Ethnopolitics and Minority Issues in Europe 1/2007

## Արտաքին հղումներ
*The Turks of Western Thrace Human Rights Watch
*Ethnic Turks in Greece, a Muslim Minority  :en:Human Rights Without Frontiers
*Greece: Status of Minorities Կոնգրեսի գրադարան
*Turkish Minority of Western Thrace Թուրքիայի ԱԳՆ
*Statement for Working Session 17 on national minorities GHM, MRG-G, HUG, SOKADRE, 2015
*A. R. Momin Muslims in Greece  

Կատեգորիա:Հունաստանի հասարակություն
Կատեգորիա:Իսլամը Հունաստանում
Կատեգորիա:Արևմտյան Թրակիա
Կատեգորիա:Պոմակներ
Կատեգորիա:Թուրքերը Հունաստանում
*
Կատեգորիա:Հույն-թուրքական հարաբերություններ
Պերմի ակադեմիական թատրոն

**Պերմի ակադեմիական թատրոն**  (մինչև 2007 թ.՝ Պերմի ակադեմիական թատրոն), դրամատիկական թատրոն Պերմում։ Հիմնադրվել է 1927 թվականին որպես բանվորաերիտասարդական թատրոն։ Գտնվում է քաղաքի կենտրոնում՝ Էսպլանադա հրապարակում։ Թատրոնի շենքը (1981, ճարտարապետներ Վ.Պ. Դավիդենկո և Վ. Ի.  Լյութիկովա) համարվում է տարածաշրջանային նշանակության ճարտարապետության հուշարձան։ Գեղարվեստական ղեկավարը Բորիս Միլգրամն է (2004-2008 և 2012 թվական)։

## Պատմություն
Թատրոնը հիմնադրվել է 1927 թ.-ին`որպես «աշխատտող-երիտասարդության թատրոն» (ТРАМ): Առաջին ներկայացումը եղել է   Պատյոմկին «Զրահանավը», որը ստեղծվել է  Գերգի Շենգելի դրամատիկ պոեմի հիման վրա (առաջնաելույթ՝ մարտի 14, 1927)։ 1927-1928 թվականներին թատրոնի առաջին գեղարվեստական ղեկավարն էր Բ. Մ. Նիկիտինը։

1929 թ. վերջին թատրոնը տեղափոխվել է Բոլշևիկյան փողոցի 116 հասցեում գտնվող Պերմի սինագոգի շենք։ 1931 թ.-ին,  ԽՄԿԿ(բ) Ուրալի տարածքային կոմիտեի որոշմամբ թատրոնը տեղափոխվեց Սվերդլովսկ։ 1938 թ. Պերմի մարզի կազմավորման ժամանակ Սվերդլովսկի շրջանից դուրս գալուց հետո թատրոնը վերադարձավ Պերմ։

Այդ ժամանակ այն կոչվում էր Կոմսոմոլսկայա պրավդայի անվան Պերմի դրամատիկական թատրոնը, որը գտնվում էր Մոտովիլիխեում՝ նախկին Առողջարանային տան (Mostovaya Street, 6) շենքում։ 1948 թ.-ին կոլտեկտիվը ստացավ մշտական շենք`վերակառուցված Լյուբիմովայի նախկին առանձնատանը (այժմ այստեղ է գտնվում Պերմի պտանի հանդիսատեսի թատրոնը)։

## Ծանոթագրություններ

Կատեգորիա:1927 հիմնադրումներ
Կատեգորիա:Ռուսաստանի թատրոններ
Կատեգորիա:Ռուսաստանի մշակութային ժառանգություն
Անո-Լիոսիա

**Անո-Լիոսիա** (), Աթենքի հյուսիսային արվարձանը։ Գտնվում է ծովի մակերևույթից 160 մետր բարձրության վրա՝ Աթենական հարթավայրում, Պարնիսից դեպի հարավ և Պոյկիլոնից դեպի հյուսիս-արևելք, 27 կիլոմետր դեպի հյուսիս-արևմուտք՝ Աթենքի միջազգային օդանավակայանից՝ «Էլեֆտերիոս Վենիզելոս»-ից, 3 կիլոմետր դեպի արևմուտք՝ Ախարնես քաղաքից, 3 կիլոմետր դեպի հյուսիս՝ Կամատերոն քաղաքից և Աթենքի կենտրոնից՝ Օմոնիաս հրապարակից 11 կիլոմետր դեպի հյուսիս։ Համայնքի վարչական կենտրոնը Ֆիլին է, որը գտնվում է ծայրամասային միավոր Արևմտյան Ատտիկեի Ատտիկա շրջանում։ 2011 թվականի մարդահամարի տվյալների համաձայն՝ բնակչության թվաքանակը կազմում է 33565 մարդ։ Մակերեսը կազմում է 38,447 քառակուսի կիլոմետր։

«Ատտիկա» ավտոճանապարհը, որը (А6 և А65) Եվրոպական E94 երթուղու մի հատվածն է, քաղաքի արևելքն ու արևմուտքը կապում է իրար։ Քաղաքում է գտնվում երկաթուղու «Անո-Լիոսիա» կայարանը, որն սպասարկում է Աթենքի արվարձանային երկաթուղին։
thumb|right|200px|Անո Լիոսիայի Պրոաստիակոս կայարանը

## Պատմություն
1999 թվականի սեպտեմբերի 7-ի Աթենքի երկրաշարժը, տարբեր գնահատականների համաձայն, վնասել է 100-ից մինչև 1000 բնակելի տուն։ Հունաստանի՝ 2007 թվականի անտառային հրդեհները ոչնչացրին անտառների շրջակայքը։ Այս շրջանում ապրում են զգալի թվով գնչուներ։

## Սպորտ
2001 թվականին քաղաքում անցկացվեց շախմատի XI միջազգային մրցաշարը։ Անո-Լիոսիայում գործում են հետևյալ մարզական թիմերը.
* «Ակրատիտոս». ֆուտբոլի հունական ակումբ, որը հիմնադրվել է 1963 թվականին
* «Դաս Անո-Լիոսիա» բասկետբոլի հունական ակումբ։

Մարզական օբյեկտներ
* Անո-Լիոսիայի օլիմպիական դահլիճ
* Զոֆրիա փակ դահլիճ. բասկետբոլի հարթակ, որից օգտվում է բասկետբոլի АЕК ակումբը
* Ակրատիտոս ակումբի պահեստային մարզադաշտ
* «Դաս Անո-Լիոսիա» ակումբի համար բասկետբոլի հարթակ։

## Բնակչություն

## Ծանոթագրություններ

## Արտաքին հղումներ
*Անի-Լիոսիա քաղաքի վեբ-կայք 
*http://www.chess.gr/anoliosia/ 
*http://www.stadia.gr/anoliossia/anoliossia.htm

Կատեգորիա:Հունաստանի քաղաքներ
Քսիլոկաստրոն

**Քսիլոկաստրոն** ( ) փոքր քաղաք Հունաստանում։ Գտնվում է ծովի մակարդակից 12մ բարձրության վրա, Պելոպոնես թերակղզու հյուսիսարևելյան մասում, Կորինֆյան ծովածոցի ափին, Աթենքից 97 կմ արևմուտք, Պատրից 81 կմ հարավ-արևելք և Կորինֆից 30կմ հյուսիս-արևմուտք։ Համայնքի վարչական կենտրոնը(դիմա) Քսիլոկաստրոն-Էվրոստինան Կորինֆի ծայրամասային միավոր է՝ Պելոպոնեսի ծայրամասում։ 2011 թվականի վիճակագրական տվյալներով բնակչության թիվը հասնում է 5500 մարդու։

250px|մինի|Լողափ Քսիլոկաստրոնում

Առողջարանային քաղաք, որը հռչակվել է իր յուրահատուկ սոճիների մնացուկային զանգվածով,որը ձգվում է լողափի երկայնքով մի քանի կիլոմետր։ Քաղաքում կան առողջարանային և սպորտային կենտրոններ։

Քաղաքի միջով է անցնում ազգային 8-րդ ճանապարհը՝ Պատրի — Աթենք, իսկ ավելի հարավ անցնում է ավտոմայրուղի 8-ը,որը եվրոպական երթուղի E65-ի մի մասն է կազմում։

## Պատմություն
Ներկայիս Պելինի գյուղի() տեղում է գտնվել Արիստոնավտեր (Արգոնավտեր ) քաղաքի հին նավամատույցը ()։ Պավսանիի(երկրաբան) համաձայն անվանումն ստացել է, քանի որ այստեղ են կանգ առել ավգոնավորդները։

Քաղաքի անվանումը ծագել է () բառակապակցությունից, որը նշանակում է «փայտե ամրոց»։ Վենետիկյան շրջանում Քսիլոկաստրոնում եղել է փայտե զորանոց։ Կայազորը հսկել է Կորինֆյան ծովածոցը և նավահանգիստը։ Պալինի և Զեմենո() ամրոցների և ծովածոցի մյուս կողմի միջև եղել է տեսողական կապ, ինչն էլ թույլ է տվել ծխային ազդանշաններ փոխանցել։

18-րդ դարում Քսիլոկաստրոնում կային շրջանում չամիչի առաքման պահեստներ։ Ծովային ճանապարհով չամիչը հասցնում էին Պատրի։ 19-րդ դարում չամիչը Քսիլոկաստրոյից տարվում էր Մեծ Բրիտանիա։

20-րդ դարում Քսենոկաստրոն դառնում է հանրահայտ հանգստի վայր արտասահմանյան զբոսաշրջիկների համար։ Այստեղ բանաստեղծ Անգելոս Սիկելիանոսն ու Եվա Պալմերը կառուցում են քաղաքամերձ տուն, ուր հյուրընկալվում էին նրանց ընկերները՝ Նիկոս Կազանձակիսը, Դմիտրիս Միտրոպոլուսը, Մանոլիս Կալոմիրիսը, Այսեդորա Դունկանը, Կատինա Պակսինոն, Ալեկսիս Մինոտիսը, Մարիկա Կոտոպուլին, և ուրիշներ։

Այստեղ սիրում էր լինել նաև բանաստեղծ Կոստաս Կարիոտակիսը։ 1912 թվականին ստեղծվել է Քսիլոկաստրոնի միությունը։ 1919 թվականին առողջարանը զբոսաշրջիկների համար ստանում է պաշտոնական կարգավիճակ։
Քաղաքը 1923 թվականի փոքրասիական աղետից և հույն-թուրքական բնակչության փոխանակումից հետո բնակեցվել է Իզմիթից եկած գաղթականներով։

1970-ական թվականներին քաղաքն ինտենսիվորեն սկսում է կառուցապատվել բարձրահարկ շենքերով։

## Քսիլոկաստրոնի համայնքներ
Քսիլոկաստրոնի համայնքային միության մեջ է մտնում Մերտիկեիկա գյուղը։ 2011 թվականի վիճակագրությամբ բնակչությունը կազմել է 5715 մարդ։ Մակերեսը 12,695կմ² է։

## Բնակչություն

## Ծանոթագրություններ

Կատեգորիա:Կորինֆիա
Կատեգորիա:Հունաստանի քաղաքներ
Դանիել Ռոուզ Ռասել

**Դանիել Ռոուզ Ռասել**, (, ), ամերիկացի դերասանուհի է։ Հայտնի է «Ալոհա», «Պանդեմիկ» և «Հրաշք» ֆիլմերում ունեցած դերերով։ 2018 թվականին Ռասելը մարմնավորել է Հոուփ Մայքլսոնին  The CW հեռուստաալիքի «Առաջնածինները» հեռուստասերիալի հինգերորդ և վերջին եթերաշրջանում։

## Վաղ կյանք
Ռասելը ծնվել է Նյու Ջերսի նահանգի Պեքանոք Թաունշիփ քաղաքում և մեծացել է Արևմտյան Միլֆորդում։ Նրա մայրը՝ Ռոսեմարի Ռադոն, նախկինում պարուհի է եղել, իսկ հայրը՝ Ուոլթեր Ռասելը՝ երգիչ։ Փոքր տարիքում նա նկարահանվել է գովազդներում, որից հետո հաճախել է թատրոն և մասնակցել իր դպրոցական բեմադրություններին։ 2018 թվականին նա ավարտում էր ավագ դպրոցը օնլայն տարբերակով։

## Կարիերա
Ռասելը առաջին դերը եղել է «Զբոսանք գերեզմանների կողքով» ֆիլմում, որտեղ նա մարմնավորել է ռուս թմրավաճառի 14֊ամյա դստերը։ Հաջորդ տարի «Ալոհա» ֆիլմում մարմնավորել է Ռեյչել ՄաքԱդամսի կերպարի դստերը։ 2016 թվականին նկարահանվել է «Վերջին մագնատը» հեռուստասերիալում, իսկ 2017 թվականին նկարահանվել է«Հրաշք» ֆիլում։

2017 թվականի հուլիսին նա ընտրվել է  The CW հեռուստաալիքի «Առաջնածինները» հեռուստասերիալում` դեռահաս Հոուփ Մայքլսոնի դերը կատարելու համար։ 2018 թվականի մայիսին հայտարարվեց, որ Ռասելը կրկին մարմնավորելու է Հոուփին «Ժառանգություններ» հեռուստասերիալում, որը լինելու է «Առաջնածինները» հեռուստասերիալի սփին֊օֆֆը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Վաղը չի լինելու

«**Վաղը չի լինելու**» (), ռոմանտիկ կատակերգություն-դրամա, որի պրեմիերան կայացել է է The CW-ում՝ 2016 թվականի հոկտեմբերի 4-ին։ Սերիալը մշակվել է Քորինա Բրինկերհոֆի կողմից և հիմնված է «Ինչպես վայելել աշխարհի վերջը» (Como Aproveitar o Fim do Mundo) բրազիլական հեռուստասերիալի վրա, որը թողարկվել է 2012 թվականին Globo-ի կողմից։

2016 թվականի նոյեմբերի 16-ին CW-ն պաշտոնապես հայտարարել է, որ առաջին եթերաշրջանում կլինեն ընդամենը 13 դրվագներ, իսկ եթերաշրջանի եզրափակիչ դրվագը ցուցադրվել է 2017 թվականի հունվարի 17-ին։ 2017 թվականի մայիսի 8-ին հայտնի է դարձել, որ սերիալը դադարեցվել է մեկ եթերաշրջանի ավարտից հետո։

## Սցենար
Սերիալի սյուժեն պտտվում է Իվիի շուրջը, որը հանդիպում է ազատության սիրահար մի երիտասարդի, որն աղջկան ոգեշնչում է կազմել գործողությունների ցանկ, որոնք նա պետք է հասցնի կատարել նախքան աշխարհի վերջը, որը, ինչպես նա է պնդում, վրա կհասնի 8 ամիս և 12 օր հետո։ Նա ձեռնամուխ է լինում իր ցանկի կետերի իրականացմանը և ընկերների հետ փորձում պարզել, թե կարելի է արդյոք այն լուրջ ընդունել։

## Դերերում
### Հիմնական կազմ

* Ջոշուա Սաս - Կսավիե Հոլիդեյ
*Թորի Անդերսոն - Իվի Քովինգտոն
*Ջոնաթան Լեգդոն - Հենգ Բարքլի
*Սարայու Բլյու - Կարիմա
*Ջեսի Ռաթ - Թիմոթի Ֆինգեր
*Էմի Պիետց - Դեյդրե Հեքմեյեր
### Երկրորդական դերեր
*Թեդ Մաքգինլի - Գարի Քովինգտոն
* Քելլի Սթեյբլս - Մերի Էնն
* Ջիջի Ռայս - Գլորիա Քովինգտոն
* Վիննի Չիբեր - Ռոեն

## Քննադատների արձագանքներ
TV Guide-ի խմբագիրները «Վաղը չի լինելու» սերիալն ընդգրկել են 2016/17 թվականների հեռուստասեզոնի ամենասպասվող նոր նախագծերի տասնյակում։

## Տես նաև
* Սա վերջն է

## Ծանոթագրություններ

## Արտաքին հղումներ
* պաշտոնական կայք

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Ֆուտբոլի Ռուսաստանի սուպերգավաթ 2013

**Ֆուտբոլի Ռուսաստանի Սուպերգավաթ 2013** (), անցկացվել է 2013 թվականի հուլիսի 13-ին Դոնի Ռոստով քաղաքի Օլիմպ-2 մարզադաշտում։ Հանդիպման արդյունքում 3։0 հաշվով հաղթել է ԲԿՄԱ-ն՝ հինգերորդ անգամ դառնալով նվաճելով այդ տիտղոսը։

## Անցկացման վայր
Մայիսի 29-ին հայտարարվել է, որ Սուպերգավաթի հանդիպումն անցկացվելու է Դոնի Ռոստովում։

## Խաղ

## Ծանոթագրություններ

## Արտաքին հղումներ
* Հաշվետվություն championat.com կայքում 

Կատեգորիա:2013 ֆուտբոլում
Բենի Բլանկո

**Բենջամին Լևին,** (, ), ավելի հայտնի է **Բենի Բլանկո** () բեմական մականունով։ Ամերիկյան ռեփեր, երաժիշտ, երգերի հեղինակ և երաժշտական պրոդյուսեր։ Քեթի Փերրիի («California Gurls», «Teenage Dream»), Maroon 5-ի («Moves like Jagger», «Payphone»), Բրիթնի Սփիրսի («Circus»), Թայո Քրուզ («Dynamite»), Կեշա («Tik Tok»), Gym Class Heroes («Stereo Hearts», «Ass Back Home»), Wiz Khalifa («Work Hard, Play Hard», «No Sleep»), Trey Songz-ի («Heart Attack») համար նա եղել է պրոդյուսեր և գրել է երգեր։

Կարիերայի սկզբին Բլանկոն աշխատոլ է Dr. Luke-ի հետ, ինչպես նաև համագործակցել Shellback-ի, Ռայն Թեդերի, Բրունո Մարսի, Նիքի Մինաժի, Ուիլս Դեմոնդի, Մայք Պոզների, Մաքս Մարտինի, Շոն Փոլի և Փոլ Էպվորտի հետ։

## Սկավառակագրություն

### Սինգլներ

Ներքևում ներկայացված են սինգլները, որոնք հայտվել են թոփ 10-ում և հասել են մեծ բարձունքների Billboard Hot 100-ում, Hot 100 Airplay-ում (Radio Songs) և/կամ UK Singles Chart-ում։

* 2008: «I Kissed a Girl» (Քեթի Փերրի) #**1**
* 2008: «Hot n Cold» (Քեթի Փերրի) #**1**
* 2008: «Circus» (Բրիթնի Սփիրս)
* 2009: «Don't Trust Me» (3OH!3) #**1**
* 2009: «Tik Tok» (Կեշա) #**1**
* 2010: «Eenie Meenie» (Շոն Քինգսթոն և Ջասթին Բիբեր)
* 2010: «Blah Blah Blah» (Կեշա)
* 2010: «Your Love Is My Drug» (Կեշա) #**1**
* 2010: «My First Kiss» (3OH!3 և Կեշա)
* 2010: «California Gurls» (Քեթի Փերրին և Սնուփ Դոգ) #**1**
* 2010: «Please Don’t Go» (Մարկ Պոզներ)
* 2010: «Dynamite» (Տայո Կրուզ)
* 2010: «Teenage Dream» (Քեթի Փերրի) #**1**
* 2010: «We R Who We R» (Կեշա) #**1**
* 2011: «Blow» (Կեշա)
* 2011: «No Sleep» (Wiz Khalifa)
* 2011: «Stereo Hearts» (Gym Class Heroes и Ադամ Լևին) #**1**
* 2011: «Ass Back Home» (Gym Class Heroes)
* 2011: «Moves Like Jagger» (Maroon 5 и Քրիստինա Ագիլերա) #**1**
* 2012: «Payphone» (Maroon 5 և Վիզ Խալիֆա) #**1**
* 2012: «Work Hard, Play Hard» (Վիզ Խալիֆա)
* 2012: «Heart Attack» (Թրեյ Սոնգզ)
* 2012: «Die Young» (Կեշա) #**1**
* 2012: «Diamonds» (Ռիհաննա) #**1**
* 2013: «Cannonball» (Լիա Միշել)

## Պարգևներ և առաջադրում

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ
Կատեգորիա:Բեմական կեղծանուններ
Կատեգորիա:Ամերիկացի փոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի դիջեյներ
Կատեգորիա:Ամերիկացի երգահաններ
U Can't Touch This

**U Can’t Touch This**, ամերիկացի ռեփեր Էմ սի Համերի երգը՝ թողարկված որպես սինգլ նրա *[[Please Hammer, Don’t Hurt ’Em]]* երրորդ ստուդիական ալբոմից 1990 թվականի հունվարի 13-ին։ Այն կարողացել է հասնել բազմաթիվ հիթ-շքերթների առաջին հորիզոնականներին ամբողջ աշխարհում։ Սինգլի հաջողությունը մեծացրել է ալբոմի հանրաճանաչությունը, ինչը նրան թույլ է տվել դառնալ առաջին հիփ-հոփ ալբոմը, որը վաճառվել է ավելի քան 10 միլիոն օրինակով։

«U Can’t Touch This» երգը Էմ սի Համերի կատարմամբ ընդգրկվել է Ռոքնռոլի փառքի սրահի *500 Songs That Shaped Rock and Roll* ցանկում։

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Ծանոթագրություններ
Բիզնես հանուն սիրո

**Բիզնես հանուն սիրո** (), 2010 թվականի ապրիլի 18-ին Image Entertainment-ի կողմից թողարկված «ABC Family» ամերիկյան հեռուստաալիքի հեռուստատեսային ֆիլմ։ Ֆիլմի սցենարը գրված է Դանիել Բրոդսկու «Գործարար կնոջ օրագիր» գրքի հիման վրա։ Ֆիլմի ռեժիսորը Ջիլ Յանգերն է, ֆիլմը նկարահանվել է 2009 թվականի վերջին՝ Նյու Յորքում (հոկտեմբեր) և Նոր Օրլեանում (նոյեմբեր)։ Ֆիլմի պրեմիերան 2010 թվականի ապրիլի 18-ին դիտել են 2.4 միլլիոն՝ հիմնականում 12-ից 34 տարեկան կին հանդիսատեսներ։

## Սյուժե
Լեյն Դանիելսը (Հիլարի Դաֆ) երիտասարդ հավակնոտ լրագրող է, որը գրում է հոդված գործարարի հետ ռոմանտիկ հանդիպումների մասին։ Ֆիլմը ABC Family-ի և Cosmopolitan ամսագրի համագործակցության արդյունքն է, որտեղ, ըստ սցենարի, աշխատում է հերոսուհին։

## Դերերում

## Ծանոթագրություններ

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Վեպերի էկրանավորումներ
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Ամա Տուտու Մունա

**Ամա Տուտու Մունա** (, ), կամերունցի քաղաքական գործիչ, որը 2007 թվականից մինչև 2015 թվականը եղել է  արվեստի և մշակույթի նախարար։

## Վաղ կյանք և կրթություն
Մունան ծնվել է Կամերունի Հարավ-արևմտյան մարզի Լիմբե ծովափնյա քաղաքում, 1960 թվականի հուլիսի 17-ին։ Նա արևմտյան Կամերունի նախկին վարչապետ, իսկ հետագայում Կամերունի փոխնախագահ Սալոմոն Թանդենգ Մունայի և Էլիզաբեթ Ֆրի Նդինգսայի ութ երեխաներից ամենակրտսերն է։
Նրա եղբայրներից են Բերնարդ Մունան, Կամերունի «Առաջադեմ ուժերի դաշինքի» նախագահը և Ակերե Մունան՝ «Միջազգային հակակոռուպցիոն խորհրդի» նախագահը։
Մունան լեզվաբանություն է ուսումնասիրել Կանադայում, Մոնրեալի համալսարանում, որն ավարտել է 1983 թվականին։

## Կարիերա
2004 թվականի դեկտեմբերից Մունան Լիմբեի նահանգային արդյունաբերության նախարարության քարտուղարն էր։ 2007 թվականին նա նշանակվում է արվեստի և մշակույթի նախարար։ Գավառացի կանանց իրավունքները պաշտպանելու համար Մունան նախաձեռնել է Մբենգվիի կանանց կոոպերատիվը, ապա հիմնադրել «Հյուսիս-արևմտյան կանանց ֆորումը»։
2014 թվականին Մունան հասարակության քննադատությանը արժանացավ Կամերունի հյուսիս-արևմտյան մասի արվեստի որոշ գործեր Յաունդե փոխադրելու համար։ 2015 թվականի մայիսի 22-ին վարչապետ Ֆիլեմոն Յանգը Մունային քառասունութ ժամ տվեց վերջինիս ստեղծած նոր հեղինակային իրավունքները լուծարելու համար։ 2015 թվականի հոկտեմբերի 2-ին, իշխանափոխությամբ նախագահ դարձած Պոլ Բիյան Մունային ազատեց նախարարական պաշտոնից՝ հաշվետվության մեջ զեկուցելով, որ նա սխալ կառավարման հետևանքով միլիարդավոր ֆրանկներ է վատնել պետական ծախսերի հաշվին։ 2016 թվականի փետրվարին Կամերունի կառավարական աշխատակազմը ձգտում էր հեռացնել Մունային՝ Բաստոսում գտնվող պետական նախարարական առանձնատնից, սակայն վերջինս կտրականապես հրաժարվում է ազատել առանձնատունը, պնդելով, որ պայմանավորվածություններ ունի գնել այն։ 2016 թվականի սեպտեմբերի տվյալներով Մունան դեռ չի հեռացել առանձնատնից։

## Անձնական կյանք
Մունան ուներ որդի՝ Էֆեմի Նկվետի Մունան՝ ծնված 1987 թվականին։ Նա մահացել է ավտոմոբիլային վթարի հետևանքով 2014 թվականի փետրվարի 8-ին։

## Ծանոթագրություններ

Կատեգորիա:Կամերունի կին քաղաքական գործիչներ
Կատեգորիա:Կին նախարարներ
Ռիս Բերկ

**Ռիս Ֆրեդերիկ Ջեյմս Բերկ** (, ) անգլիացի ֆուտբոլիստ, Բոլթոն Ուոնդերերս ակումբի պաշտպան։

## Ակումբային կարիերա
Ռիսը իր պրոֆեսիոնալ կարիերան սկսել է  «Վեստ Հեմ» ակումբի կազմում։ 2014 թվականի հունվարի 5-ին նա նշել է իր նորամուտը հիմնական թիմի կազմում, խաղը կայացել է Անգլիայի գավաթի շրջանակներում՝ «Սիթի Գրաունդի» ակումբի դեմ խաղի ժամանակ (0:5)։ «Սամպդորիա» ակումբի դեմ ընկերական խաղի ժամանակ՝ 90-րդ րոպեին նա խփել է իր առաջին գոլը ակումբի կազմում, այդ գոլի շնորհիվ էլ նրա թիմը կարողացել է հաղթել հակառակորդին (3:2)։  Ավելի ուշ, 120 րոպե, խաղացել է Լիգայի գավաթում՝ «Շեֆֆիլդ Յունայթեդ» ակումբի դեմ խաղում։ Նա իր նորամուտը Պրեմիեր Լիգայում նշել է 2015 թվականի ապրիլի 25-ին՝ «Կուինզ Պարկ Ռեյնջերս» ակումբի դեմ ոչ-ոքի խաղի ժամանակ (0:0)։

2015 թվականի օգոստոսի 20-ին՝ նա վարձավճարային հիմունքներով տեղափոխվել է անգլիական Պրեմիեր լիգայի «Բրեդֆորդ Սիթի» ակումբ։ Սեպտեմբերի 5-ին նա խփել է իր առաջին գոլը ակումբի կազմում՝ «Օլդհեմ Աթլետիկ» ակումբի դարպասներին, նրա խփած գոլի շնորհիվ էլ թիմը կարողացել է հաղթող ճանաչվել այդ խաղում (2:1)։ Սեպտեմբերի 18-ին՝ ավարտվել է նրա վարձավճարի պայմանագրի ժամկետը և Բերկը լուրջ վնասվածքի պատջառով վերադադրձել է Լոնդոն։ «Բրեդֆորդ» ակումբը նորից վարձավճարով գնում է ֆուտբոլիստին՝ մինչև 2016 թվականի հունվարի 2-ը։ 2016 թվականի ապրիլի 26-ին պաշտպանն ուներ 7 ակումբային մրցանակ՝ ներառված տարվա «լավագույն ֆուտբոլիստի» կոչում։

Բերկը «Վեստ Հեմ» ակումի կազմում մասնակցել է Եվրոպա լիգային, 2016 թվականի օգոստոսի 30-ին նա վարձավճարային հիմունքներով տեղափոխվել է Չեմպիոնշիփի «Ուիգան Ատլետիկ» ակումբ։ Նա իր առաջին գոը թիմի կազմում խփել է 2016 թվականի նոյեմբերի 28-ին՝ «Դի-դամլ-յու» (DW), ակումբի դեմ խաղի ժամանակ, հաղթելով (2:1) հաշվով։

2017 թվականի օգոստոսի 1-ին, Ռիսն իր թիմակցի հետ միասին, վարձավճարով տեղափոխվել է «Բոլթոն» ակումբ՝ մինչև տարվա վերջ ժամկետով։ 2018 թվականի հունվարին, վարձավճարի ավարտից շուտ, վերադառնալով իր ակումբ, Անգլիայի գավաթի երրորդ տուրի «Շրուսբիրի Թաուն» ակումբի դեմ խաղում հայտնվել է հիմնական կազմում։ Խաղն ավարտեվել է ոչ-ոքի հաշվով։ «London Stadium» ակումբի դեմ խաղի ժամանակ նա թիմի կազմում խփել է իր առաջին գոլը՝ ավելացված ժամանակի ընթացքում։ 2018 թվականի հունվարի 31-ին Ռիսը վերադառնում է «Բոլթոն» ակումբ։

## Ակումբային վիճակագրություն

## Ձեռքբերումներ
* «Վեստ Հեմ Յունայթեդ» ակումբի երիտասարդ ֆուտբոլիստ։ 2014/2015
* «Բրեդֆորդ Սիթի» ակումբի լավագույ խաղացող։ 2015/2016

## Ծանոթագրություններ

## Արտաքին հղումներ
* 
* 
* ֆուտբոլիստի էջը «ФА» կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Բոլթոն Ուոնդերերսի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ժառանգություն (հեռուստասերիալ)

**«Ժառանգություն»** (), ամերիկյան հեռուստասերիալ, որը թողարկվել է 2018 թվականի հոկտեմբերի 25-ից The CW հեռուստաալիքով։ Այն համարվում է «Առաջնածինները» հեռուստասերիալի սփին-օֆֆը։ Հեռուստասերիալը ստեղծվել է Ջուլի Պլեքի (նաև ստեղծել է «Վամպիրի օրագրերը» և *«[[Առաջնածինները (հեռուստասերիալ)|Առաջնածինները]]»* հեռուստասերիալները) կողմից։ Գլխավոր դերերում են Մեթյու Դևիսը և Դանիել Ռոուզ Ռասելը։

## Նախապատմություն
*«Ժառանգություն»* հեռուստասերիալը պատմում է Կլաուս Մայքլսոնի և Հեյլի Մարշալի դստեր՝ Հոուփ Մայքլսոնի մասին, ով «տրիբրիդ» է և նրա երակներով հոսում է հզոր վամպիրի, մարդագայլի և կախարդի արյուն։ *«Առաջնածինները»* հեռուստասերիալի դեպքերից 2 տարի անց Հոուփը և Զալցման զույգերը՝ Լիզին և Ջոզին հաճախում են Սալվատորների դպրոց։ Դպրոցը ընդունում է տարբեր էակների՝ վամպիրների, մարդագայլերի, կախարդների և այլն), որպեսզի նրանք կարողանան սովորեն կարողանալ կառավարել իրենց գերբնական կարողությունները։

## Դերասանական կազմ
### Հիմնական
* Դանիել Ռոուզ Ռասել՝ Հոուփ Մայքլսոն
* Մեթյու Դևիս՝ Ալարիկ Զալցման
* Քայլի Բրայանտ՝ Ջոզի Զալցման
* Ջեննի Բոյդ՝ Լիզզի Զալցման
* Արիա Շահգասեմի՝ Լենդոն
* Քուինսի Ֆաուս՝ Էմ Ջի
* Պեյտոն Ալեքս Սմիթ՝ Ռաֆայել

### Երկրորդական
Կարեն Շենաս-Դևիդ՝ Էմմա Թիգ

## Արտադրություն
### Զարգացուում
2017 թվականի օգոստոսին հայտարարվեց, որ թողարկվելու է *«Առաջնածիններ»* հեռուստասերիալի սփին֊օֆֆը, որը կենտրոնանալու է Կլաուս Մայքլսոնի և Հեյլի Մարշալի դստեր՝ Հոուփ Մայքլսոնի վրա։ 2018 թվականի հունվարին հայտարարվեց, որ հեռուստասերիալի առաջին էպիզոդը արդեն պատվիրված է։ Ջուլի Պլեքը գրում է առաջին էպիզոդի սցենարը և համարվում է հեռուստասերիալի ստեղծողը։ 2018 թվականի մարտին հայտարարվեց, որ ամբողջական էպիզոդի փոխարեն The CW հեռուստաալիքին ներկայացվելու 15 րոպե տևեղությամբ տեսանյութ։

2018 թվականի մայիսի 11-ին հայտարարվեց, որ հեռուստասերիալի անունը լինելու է *«Ժառանգություն»* և այն նախատեված է թողարկել 2018-19 եթերաշրջանի համար։ 2018 թվականի հունիսին հայտարարվեց, որ հեռուստասերիալը հեռարձակվելու է 2018 թվականի հոկտեմբերի 25-ից։

### Քասթինգ
2018 թվականի մարտին հայտարարվեց, որ Մեթյու Դևիսը և Դանիել Ռոուզ Ռասելը կատարելու են Ալարիկ Զալցմանի և Հոուփ Մայքլսոնի դերերը։ Քուինսի Ֆաուսը, Ջեննի Բոյդը, Քայլի Բրայանթը և Արիա Շահգասեմին նույնպես նկարահանվելու են հեռուստասերիալում։ Շահգասեմին առաջին անգամ երևացել է «Առաջնածինները» հեռուստասերիալի հինգերորդ եթերաշրջանում՝ մարմնավորելով Հոուփի ընկեր Լենդոնին։ 2018 թվականի հուլիսին San Diego Comic-Con-ում հայտարարվել է, որ Փոլ Ուեսլին լինելու է էպիզոդներից մեկի ռեժիսորը, իսկ Զաք Ռերիգը նկարահանվելու է հեռուստասերիալում։ Հայտարարվել է նաև, որ Սթիվեն Ռ. Մակքուինը կատարելու է Ջերեմի Գիլբերտի դերը հեռուստասերիալի երրորդ էպիզոդում։

## Ծանոթագրություններ

## Արտաքին հղումներ
* 

Կատեգորիա:2018 հեռուստասերիալներ
Կատեգորիա:CW-ի բնօրինակ ծրագրեր
Կատեգորիա:Անգլերեն հեռուստասերիալներ
Կատեգորիա:Սփին-օֆֆ հեռուստասերիալներ
Կատեգորիա:Վամպիրի օրագրերը
Յուկատա

thumb|Տղամարդու և կնոջ յուկատա
thumb|Ներկայացվում է կանացի յուկատա
[մինի|[Տոկիոյում կին յուկատայով, ետեից երևեւմ է օբին]] 
մինի|Աղջիկ յուկատայով
, ճապոնական ավանդական հագուստ, որը բամբակաթղթով, վուշով կամ կանեփաթելով, առանց աստառի ամառային ամենօրյա կիմոնո է։ Չնայած բառի նշանակությանը, յուկատայի օգտագործումը չի սահմանափակվում միայն լոգանքից հետո կրելու մեջ և բավականին տարածված է Ճապոնիայում ամառային տաք ամիսներին (սկսած հուլիսից)։

Ներկա ժամանակհատվածում յուկատան հիմնականում հագնում են հանգստի ժամանակ, կրում են ինչպես տանը, այնպես էլ դրսում։ Շքեղազարդ, պայծառ յուկատան հաճախ են հագնում փառատոների ժամանակ՝ առանց տարիքային սահմանափակման։ Յուկատան հաճախ կարելի է տեսնել նաև Օնսենում (հիդրոթերմալ աղբյուրներ)։ Յուկատան ներառված է անկողնային սպիտակեղենի ստանդարտ փաթեթներում, ճապոնական հյուրանոցների կենվորների համար (նեմակի)։ Յուկատան հագնում են ինչպես տղամարդիկ, այնպես էլ կանայք։ Ինչպես և մնացած ճապոնական ավանդական հագուստները, յուկատան  նույնպես պատրաստված է ուղիղ կարերով և լայն թևերով։ Յուկատայի ստանդարտ անսամբլի մեջ է մտնում նաև բամբակաթղթե ջյուբան (), յուկատան, օբին (գոտի), գետան (ոտնաման), ծալվող կամ բացված հովհարը և կինտյակուն ()։ Կինտյակուն օգտագործում են ինչպես տղամարդիկ, այնպես էլ կանայք։

## Ծանոթագրություններ

Կատեգորիա:Ճապոնիայի մշակույթ
Ddu-Du Ddu-Du

**Ddu-Du Ddu-Du** (Հանգըլ՝ 뚜두뚜두), երգ, որը կատարում է հարավկորեական Blackpink խումբը, 2018 թվականի հունիսի 15֊ին՝ YG Entertainment ընկերության աջակցությամբ, որը իրենց կորեական նոր դեբյուտային EP-ի՝ Square Up֊ի համար է։ Երգի տեսահոլովակը Յություբում ունի ավելի քան 1 միլիարդ դիտում։

## Ստեղծագործություն
*[[Billboard]]* հրատարակչությունը երգը նկարագրել է որպես՝ «մոլեգին հիփ հոփ թրեք, որը լեցուն է խարիզմայով»։ Ֆորբս-ը իր հապարակման մեջ նշել է, որ երգը ընդգրկում է՝ «Ճշգրիտ թրեփ բիթ, սինթեզատորի զվարճալի զարկեր և վարակիչ վոկալային մեղեդիներ»։

## Երգի տեսահոլովակ
«Ddu-Du Ddu-Du» երգը՝ տեսահոլովակի հետ հրապարակվել է 2018 թվականի հունիսի 15֊ին՝ կորեական ժամանակով ժամը 18։00-ին՝ մի քանի երաժշտական պորտալներում, ներառյալ՝ Յություբում, Melon֊ը՝ Հարավային Կորեաում և iTunes-ը՝ համաշխարհային շուկայում։ 2018 թվականի հուլիսի 11-ին տեսահոլովակի դիտումների քանակը հասել է 161 միլիոնի։ Հունիսի 18֊ին Blackpink֊ի Յություբյան պաշտոնական ալիքում և V Live ալիքում հրապարակվում է «Ddu-Du Ddu-Du» երգի պարային տեսահոլովակը։ Յություբում այն ավելի քան 210 միլիոն դիտում ունի։

## Աջակցություն
Blackpink աջակցություն է ստացել Show! Music Core, M Countdown և Inkigayo հարավակորեական երաժշտական ծրագրերի կողմից։

## Չարթեր

## Մրցանակներ և անվանակարգեր
### Երաժշտական ծրագրի մարցանկներ

### Melon Popularity մրցանակաբաշխություն

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Blackpink խմբի երգեր
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Մառլենե Միցցի

**Մառլենե Միցցի** (, ), մալթացի քաղաքական գործիչ, Եվրոպական խորհդարանի պատգամավոր։ Լեյբորիստական կուսակցության անդամ է, Եվրոպական խորհրդարանում տեղ է զբաղեցնում Սոցիալիստների և դեմոկրատների առաջադիմական դաշինքում։

## Կենսագրություն
Մառլենե Միցցին ծնվել է 1954 թվականին Մալթայի Ռաբաթ գյուղում, Ջոն Կաչոտոլոյի և Ժոզեֆին Միքալեֆի ընտանիքում։ Ամուսնացել է դատավոր Անտոնիո Միցցիի հետ։ Ունեն մեկ դուստր՝ Ալեքսանդրան, ով նույնպես իրավաբան է։

1976 թվականին Մառլենե Միցցին ավարտել է Մալթայի համալսարանը՝ ստանալով տնտեսագետի որակավորում, փիլիսոփայության մագիստրոսի կոչում ստացել է Մաաստրիխտի կառավարման դպրոցից և մասնագիտացել կորպորատիվ կառավարման բնագավառում։

## Քաղաքական գործունեություն
Միցցին առաջին մալթացի կինն է, ով 2013 թվականի ապրիլի 24-ին ընտրվել է Եվրոպական խորհդարանի անդամ՝ փոխարինելով Էդվարդ Շիկլունային։ Առաջին տարում եղել է Տնտեսական և դրամավարկային հարցերի հանձնաժողովի փոխնախագահ Շարոն Բաուլեսի ղեկավարությամբ։ 2014 թվականի Եվրոպական պառլամենտի ընտրություններից հետո Միցցին դարձել է միջնորդությունների կոմիտեի փոխնախագահ և ներքին շուկայի և սպառողների պաշտպանության կոմիտեի անդամ, 2016 թվականին՝ խորհրդարանի ստանդարտացման հարցերով զեկուցող։

Ի լրումն կոմիտեի պարտավորությունների, 2013 թվականից Միցցին Միջերկրածովյան խորհրդարանական վեհաժողովի պատվիրակության անդամ է։ Նա նաև անդամակցում է Եվրոպական խորհրդարանի կենդանիների բարեկեցության և պահպանման միջգերատեսչական խմբին։

## Ծանոթագրություններ

## Արտաքին հղումներ
*

Կատեգորիա:21-րդ դարի կին քաղաքական գործիչներ
Կատեգորիա:Բիզնեսի կառավարիչներ
Կատեգորիա:Մալթացի կին քաղաքական գործիչներ
Հարավային Պենխու ազգային պարկ

**Հարավային Պենխու ազգային պարկ** (), ազգային պարկ Թայվանի Պենխու վարչաշրջանի հարավում։ Ծովային պարկերն են Դունջիուն, Սիջիուն, Դունյուպինգյուն, Սիյուպինգյուն և մի քանի ավելի փոքր կղզիներ։ Այն գտնվում է Թայվանի ծովային ազգային պարկերի կառավարման ներքո։ 2017 թվականին պարկն ունեցել է 8403 այցելու։

## Պատմություն
Ժամանակին կղզիներում բնակվում էին հազարավոր մարդիկ։ Քանի որ տարածքն ուներ քիչ տրանսպորտային միջոցներ և քիչ աշխատատեղեր, բնակչության թիվը նվազել է և այժմ ապրում է միայն 50 մարդ։

2008 թվականին Պենխուի ցուրտ եղանակի պատճառով ոչնչացվել են մեծ քանակով ծովային կենդանիներ։ Պենխուի հարավային մասի վրա կլիման ավելի քիչ ազդեցություն է ունեցել, որովհետև այն տեղակայված է ավելի ցածր լայնություններում և այնտեղ ավելի տաք է։ Ազգային պարկի ստեղծման պատճառներից մեկն այն է, որ այն կարող է պաշտպանել շատ ծովային կենդանիների։ Պենխուի սյունաձև բազալտային բնական արգելավայր Նանխայան, որի կազմի մեջ մտնում է Դունջիուն, Խիջիուն և մի քանի ավելի փոքր կղզիներ ստեղծվել են 2008 թվականին։ Հարավային Պենխու ազգային պարկը հիմնադրվել է 2014 թվականի հունիսի 8-ին և բացվել է 2014 թվականի հոկտեմբերի 18-ին։

## Տես նաև
* Թայվանի ազգային պարկեր

## Ծանոթագրություններ

## Արտաքին հղումներ
*Պաշտոնական կայք

Կատեգորիա:2014 հիմնադրված բնության հատուկ պահպանվող տարածքներ
Կատեգորիա:Թայվանի ազգային պարկեր
Կատեգորիա:Կատեգորիա ԲՊՀՄ II
Մարյանա Ռո

**Մարյանա Ռո** (, , իրական անունը՝ **Մարյանա Վիկտորովնա Ռոժկովա**, , ), ռուս վիդեոբլոգեր, դերասանուհի և երգչուհի։ Ռուսալեզու ՅուԹուբում վիդեոբլոգեր աղջիկների շարքում հետևորդների քանակով առաջատար դիրք է զբաղեցնում։ Ըստ  ՌԻԱԲ-ի (РИАБ) Մարյանան ամենահարուստ վիդեոբլոգերնեի շարքում է 2017 թվականի երկրորդ կիսամյակի տվյալների համաձայն։

## Կենսագրություն
Մարյանան ծնվել է 1999 թվականի հոկտեմբերի 7-ին ռուսական Յուժնո-Սախալինսկ քաղաքում։ Կյանքի առաջին հինգ տարին նա անցկացրել է իր հայրենի քաղաքում, սակայն ավելի ուշ ընտանիքի հետ տեղափոխվել է Ճապոնիայի Օտարու քաղաք, քանի որ հայրը ստացել էր Ճապոնիայում աշխատելու առաջարկ։ Նա ունի փոքր քույր՝ Մարեսյա անունով և մեծ եղբայր՝ Միրոսլավ անունով։

2015 թվականի ամռանը իր նախկին ընկեր ուկրաինացի վիդեոբլոգեր Իվան Ռուդսկիի (Իվանգայ) հետ տեղափոխվել է Մոսկվա։ Մեկ տարի անց  2016 թվականի ամռանը զույգը տեղափոխվել է ԱՄՆ Լոս Անջելես քաղաք։ Ընկերոջից բաժանվելուց հետո Մարյանան վերադարձել է Մոսկվա։

## Անձնական կյանք
### Իվանգայ
Ինչպես պատմում է հենց ինքը՝ Մարյանան, Իվանի հետ նա ծանոթացել է շատ պատահական, Վկոնտակտե (Вконтакте) սոցիալական ցանցի իր էջում հրապարակելով գրառում հետևյալ խոսքերով՝ ՝ նշելով Իվանին։ Ռուդսկոյը նկատելով գրառումը նրան ավելացնում է իր ընկերների շարքում, իսկ ավելի ուշ անձնական հաղորդագրություն է գրում նրան ծանոթանալու նպատակով։

2016 թվականի դեկտեմբերին հայտնի դարձավ, որ զույգը բաժանվել է։

### Face
2017 թվականի հոկտեմբերին հայտնի դարձավ Մարյանայի և ռեփ երգիչ Իվան Դյորմինի (ավելի հայտնի «Face» անունով) մտերմիկ հարաբերություների մասին։

2018 թվականի մարտին Դյորմն առաջարկություն է արել Մարյանային։

## Քննադատություն
### 2017 թվական
* Հունվարի 6-ին Մարյանան իր ալիքում հրապարակել է տեսահոլովակ «Я УСТАЛА… (Ես հոգնել եմ…)», որտեղ աղջիկը լալիս է և բողոքում իր նկատմամբ  մարդկանց բացասական կարծիքի համար։ Տեսահոլովակը բողոքի մեծ փոթորիկ է բարձրացրել։ Շատերին թվացել է, որ այդ տեսահոլովակի միջոցով Մարյանան ցանկացել է իր հանդեպ ատելությունը մարդկանց կողմից քչացնել։
* Հունվարի 10-ին Մարյանան իր Ինստագրամի էջում հրապարկել է կիսամերկ նկար։ Նկարը մեծ քնարկման արժանացավ քանի որ նրա «Я УСТАЛА…» երգի տեսահոլովակից անցել էր ընդամենը 4 օր և մարդկանց կարծիքով այդպիսի կարճ ժամանակից անց անհնար էր նահանջել։
* Նոյեմբերի 3-ին իր նոր տեսահոլովակում նա հաղորդել է, որ նա լքում է ՅուԹուբը և ամբողջությամբ խորանում է երաժշտության մեջ, սակայն իր դեբյուտային «Мега-звезда» տեսանյութից հետո դեկտեմբերի 18-ին նա հրապարակել է տեսանյութ, որտեղ հաղորդել է որ ցանկանում է հրապարակել տեսահոլովակներ իր հետևորդների համար։

### 2018 թվական
* Մարտի 16-ին Մարյանայի նախկին պրոդյուսեր Դանիիլ Կոմկովը իր ալիքում հրապարակեց տեսանյութ, որտեղ հաղորդել է այն մասին, որ Մարյանան ցանկանում է դադարեցնել աշխատանքը իր հետ։

## Ֆիլմագրություն

## Սկավառակագրություն
### Սինգըլ
* 2016 «Идиоты (Ապուշները)»

### Տեսահոլովակներ
* 2017 — «Вжух, как это Клёво!»
* 2017 — «Мемная звезда»
* 2018 — «ВЖУХ 2.0»

## Մրացանակներ

## Շոուների մասնակցություն
### 2017 թվական
* «Hype Camp» — Սկզբում եղել է օգնական, այնուհետև  լքել է նախագիծը
* «Утро пятницы (Ուրբաթ առավոտ)»

## Ծանոթագրություններ

## Արտաքին հղումներ
* Մարյանայի հարցազրույցը  RU.TV հեռուստալիքում
* 

Կատեգորիա:Ռուս երգչուհիներ
Կատեգորիա:Ռուս դերասանուհիներ
Լու Ադլեր

**Լու Ադլեր** (, ), ամերիկացի երաժշտական մենեջեր, պրոդյուսեր։

AllMusic երաժշտական կայքը Լու Ադլերին անվանում է 1960֊1970֊ականների ռոքի աշխարհի կենտրոնական դեմքերից մեկը։

Ավելի ուշ նա զբաղվել է կինոբիզնեսով։ Մասնավորապես,  Ադլերը եղել է «Ռոքի հորորի սարսափների շոու» ֆիլմի պրոդյուսերը, ինչպես նաև 1970֊ականներին եղել է Չիչի և Չոնգի մասին կատակերգական ֆիլմերից մի քանիսի ռեժիսորը։

## Մրցանակներ ևանվանակոչություններ
2013 թվականին Լու Ադլերի երաժշտական ոլորտի առաջընթացը բարձր է եղել․ նա Ռոք ըն ռոլլի փառքի սրահում ընտվել  է «Ոչ կատարողներ» անվանակարգում։ (2008 թվականից այս կատեգորիան պաշտոնապես կոչվել է «Ահմեդ Էրտեգյունի կյանքի նվաճման մրցանակ»՝ երաժշտական պրոդյուսեր և գործարար, Ռոք ըն ռոլլի փառքի սրահի հիմնադիրներից մեկի՝ Ահմեդ Էրտեգյունի պատվին)։

## Ծանոթագրություններ

Կատեգորիա:Ամերիկացի պրոդյուսերներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կոմպոզիտորներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի երաժշտական պրոդյուսերներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի երգահաններ
Կատեգորիա:Ամերիկացի գործարարներ
Ֆորտեսքյու (գետ)

**Ֆորտեսքյու**, (), ցամաքող գետ ավստրալիական Արևմտյան Ավստրալիա նահանգի Պիլբարա շրջանում։ Նահանգի երրորդ ամենաերկար գետն է։

## Աշխարհագրական դիրք
Գետի ակունքը սկիզբ է առնում Նյուման քաղաքից մոտ 30 կմ հարավ՝ Օֆթալիմա լենաշղթայի Դեդմեն Հիլլ լեռան մոտակայքում։ ֆորտեսքյուն նախ հոսում է Հյուսիսային մեծ մայրուղուն զուգահեռ, որի հետ արդյունքում հատվում է Մարբլ Բար քաղաքից մի փոքր դեպի հարավ։ Հետո գետը հոսում է հյուսիսարևմտյան ուղղությամբ, այնուհետև արևմտյան՝ կրկին հատվելով հյուսիսային մայրուղու հետ։ Հետո հոսքի ուղղությունը կրկին հյուսիսային է։ № 1 Մայրուղուց ոչ հեռու Ֆորտեսքյուն շարունակում է հոսել արևմտյան ուղղությամբ՝ մինչև մոտ 40 կմ Դամպիր քաղաքից հարավ-արևմուտք ընկած հատվածում Հնդկական օվկիանոս թափվելը։ Գետաբերանը լայն է՝ 23.3 կմ² մակերեսով։ Գետաբերանի տարածքը իրենից ներկայացնում է մի խոռոչ, որը լցված է ծովի  ջրով և ներառում է ափամերձ դաշտերը։ Գետն ունի 24 վտակ։

Գետը ամառային անձրևներից հետո հունվար-փետրվար ամիսներին վարարում է, իսկ դրանից հետո՝ ցամաքում։ ֆորտեսքյուի երկարությունը կազմում է 760 կմ, իսկ ավազանի մակերեսը՝ 49759 կմ² է։

## Պատմություն
Գետը իր ժամանակակից անվանումը ստացել է 1861 թվականին ճանապարհորդ Ֆրենսիս Թոմաս Գրեգորիի գիտարշավների ժամանակ։ Վերջինս այն անվանել է Բրիտանական կայսրության գաղութների փոխնախարարի պատվին, ով ֆինանսավորել էր հետազոտական աշխատանքները։

1982 թվականին գետի վրա կառուցվել է Օսթալմիայի ամբարտակը։

## Ծանոթագրություններ

Կատեգորիա:Ավստրալիայի գետեր
Հայսմավուրք (4696)

**Հայսմավուրք** (4696), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4696 թվի տակ։ Ձեռագիրը գրվել է 1458 թվականին Ավագտէր գրչի, Աստուածատուր գրչի և Հովհաննես գրչի կողմից։ Ստացողը եղել է Գրիգոր քահանան։ Գրված է թղթի վրա, որն ունի 40.5x27 չափս։ Ձեռագիրը կազմված է 533 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը`կաշեպատ տախտակ, աստառը՝ կապույտ կտավ։ Հիշատակարաններ գրչի՝ 7ա, 85ա, 192բ, 230բ, 379բ, 442բ և այլուր, հետագայի՝ 386ա (1599 թ.), 7ա, 153բ (16-րդ դար), 260 (1881 թ.):

## Ծանոթագրություններ

Կատեգորիա:Մատենադարանի ձեռագրեր
Շեյպա ազգային պարկ

**Շեյպա ազգային պարկ** (), ազգային պարկ, որը տեղակայված է Թայվանի կենտրոնական մասում՝ Խյուշեն և Դաբաջյան գագաթների շուրջ՝ 768.5 քառ․ կմ տարածքով, ընդգրկում է Սինչժու և Մյաոլի վարչաշրջաններն ու Տայչժուն քաղաքը։ Բարձր լեռնային էկոլոգիան, երկրաբանությունը, տեղագրությունը, գետերը, հովիտները, հազվադեպ կենդանիներն ու բույսերը և անտառի տեսակների բազմազանությունը հատուկ պահպանվող տարածքի կարևոր ռեսուրսներից են։

Պարկի գրասենյակը ստեղծվել է 1992 թվականի հուլիսի 1-ին։ Ներկայիս գրասենյակի տնօրենը Լին Չինգն է։ Շեյպա ազգային պարկի հասցեն է 100 Խյուվեյպինգ, գյուղ Ֆուսին, Դահու համայնք, Մյաոլի վարչաշրջան, Թայվան։

## Աշխարհագրություն, կլիմա և երկրաբանություն
Շեյպա ազգային պարկը գտնվում է հյուսիսային արևադարձից 100 կիլոմետր հարավ։ Պարկն ունի էկոհամակարգերի բազմազանություն․ ամենացածր կետը՝ Դա Ան գետի հովիտը 760 մետր է և ամենաբարձր կետը՝ Խյուշեն գագաթն ունի 3886 մետր բարձրության։ Այն Թայվանում երկրորդ ամենաբարձր լեռն է։ Խյուշենի լեռնաշղթան գտնվում է Թայվանի կենտրոնական լեռնաշղթայի հյուսիսային եզրում։ Թայվանի լեռների մեծ մասը՝ Խյուշեն լեռնաշղթայի լեռները կազմում են փոխակերպված գոտի, որոնք երկրի «ողնաշարն» են։ Պարկի ակնառու առանձնահատկությունների մեջ է մտնում Պինտյան լեռը, ինչպես նաև շատ սառցադաշտային կարեր։

Շեյպայի լեռները Թայվանի մի քանի խոշոր գետերի ակունքներն են։ Պարկում տեղումների քանակը 1500 մմ-ից մինչև 3000 մմ է, որոնք կարևոր են երկրի ջրային ռեսուրսների համար։ Թաքեջինը հոսելով հյուսիսից՝ միանում է Տամսուի գետին, որն էլ ջուրը տեղափոխում է Թայբեյ։ Դաջիա գետը և Դա Ան գետը հոսում են արևմուտք և հյուսիս֊արևմուտք՝ Տայչժուն վարչաշրջանին ջրով ապահովելով։ Տուկյան գետը հոսում է հյուսիս-արևմուտք՝ դեպի Սինչժու վարչաշրջան։

## Պատկերասրահ

A sea of clouds in Mount Daxue 20091007.jpg
Shei-Pa National Park WANG.GUAN-REN . 005.jpg
Shei-Pa National Park+Charlotte0000+03.jpg
Sheipa National Park Visitor Center 雪霸國家公園遊客中心 - panoramio.jpg


## Տես նաև
* Թայվանի ազգային պարկեր

## Ծանոթագրություններ

## Արտաքին հղումներ
*Շեյպա ազգային պարկ (չինարեն, ճապոներեն և անգլերեն) 

Կատեգորիա:Թայվանի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1992 հիմնադրված բնության հատուկ պահպանվող տարածքներ‎
Դեանդրե Էյթոն

**Դեանդրե Էյթոն** (; ), բահամացի պրոֆեսիոնալ բասկետբոլիստ։ Հանդես է գալիս Բասկետբոլի ազգային ասոցիացիայի (NBA) «Պորտլենդ Թրեյլ Բլեյզերս» անկումբում։ Խաղում է կենտրոնականի և ծանր հարձակվողի դիրքերում։ Մինչև NBA մուտք գործելը հանդես էր գալիս Արիզոնայի համալսարանի «Արիզոնա Ուալդկետս» ակումբում։ 2018 թվականի NBA դրաֆթում «Ֆինիքս Սանս» ակումբի կողմից ընտրվում է առաջին համարի ներքո։

## Վաղ տարիներ
Էյթոնը ծնվել է Բահամյան Կղզիների Նասաու քաղաքում՝ նիգերացի Էլվինայի և ճամայկյան ծագմամբ բահամացի Անդրեիի ընտանիքում։ Նրանից բացի ընտանիքում կայր ևս չորս երեխա։ Առաջին անգամ Էյթոնի բասկետբոլային տաղանդը նկատում է *Bahamian Basketball Yearbook* բասկետբոլային ամսագիր։ Երբ նա դեռ 12 տարեկան էր, նրա հասակն արդեն 195 սանտիմետր էր և All Bahamian Brand-ի սկաուտները նրան հրավիրում են մասնակցելու ամառային ճամբար։ Հետագայում նա տեղափոխվում է Կալիֆորնիա նահանգի Սան-Դիեգո քաղաքը, որտեղ սովորում դպրոցում և խաղում տեղի ավագ դպրոցի բասկետբոլային ակումբում։

## Պրոֆեսիոնալ կարիերա
2018 թվականի հունիսի 21-ի NBA դրաֆթի ժամանակ Էյթոնը ընտրվում է «Ֆինիքս Սանս» ակումբի կողմից՝ առաջին համարի ներքո՝ այդպիսով դառնալով առաջինը «Սանսի» պատմության մեջ, որն ընտրվել է առաջին համարի ներքո։ Հուլիսի 1-ին իր նոր թիմի կազմում մասնակցում է NBA ամառային առաջնությանը, իսկ հուլիսի 6-ին պայմանագիր է կնքում ակումբի հետ։  Ամառային առաջնության ընթացքում անցկացրած չորս խաղերի ընթացքում միջինում հավաքում է 14,5 միավոր, կատարում է 10,5 անդրադարձ և ընդգրկվում է առաջնության երկրորդ հավաքականի կազմի մեջ։

## Ազգային հավաքական
2016 թվականին Բահամյան Կղզիների տղամարդկանց բասկետբոլի հավաքականի կազմում մասնակցում է Կենտրոնական Ամերիկայի և Կարիբյան ավազանի FIBA America առաջնության նախընտրական  մրցաշարին՝ «Ցենտրոբասկետ»-ին, որտեղ միջինում կատարելով 11,1 անդրադարձ՝ ճանաչվում է այդ ցուցանիշով մրցաշրջանի լավագույն բասկետբոլիստ։

## Ծանոթագրություններ

## Արտաքին հղումներ
* կենսագրությունը Arizona Wildcats կայքում
* Դեանդրե Էյթոն․ Հրեշի կերպարանափոխումը Արիզոնա անապատում
* Դենանդրե Էյթոնը NBA-ի Next BIG Thing 💪 կայքում

Կատեգորիա:Արիզոնայի համալսարանի շրջանավարտներ
Կատեգորիա:Բահամացի բասկետբոլիստներ
Կատեգորիա:Ֆինիքս Սանսի բասկետբոլիստներ
Կատեգորիա:Պորտլենդ Թրեյլ Բլեյզերսի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Պիերոս Սոտիրիու

**Պիերոս Սոտիրիու** (, ) կիպրոսցի ֆուտբոլիստ, Կոպենհագեն ակումբի և Կիպրոսի հավաքականի հարձակվող։

## Ակումբային կարիերա
[thumb|left|190px|Սոտիրիուն «[Կոպենհագեն (ֆուտբոլային ակումբ)|Կոպենհագեն» ակումբի կազմում]]
Սոտիրիուն «Օլիմպիակոս» ակումբի սան է։ 2011 թվականի մարտի 19-ին՝ «Դոկս» ակումբի դեմ խաղի ժամանակ նա նշել է իր նորամուտը Կիպրոսի առաջին դիվիզիոնում։ Սեպտեմբերի 18-ին՝ «ԱՊՕԷԼ» ակումբի դեմ խաղի ամանակ նա «Օլիմպիակոս» ակումբի կազմում խփել է իր առաջին գոլը։ 2013 թվականի ամռանը Սոտիրիուն տեղափոխվել է «ԱՊՕԷԼ» ակումբ։ Օգոստոսի 29-ին Եվրոպալիգայի որակաորման փուլի շրջանակներում կայացած բելգիական «Զյուլտե-Վարեգեմ» ակումբի դեմ խաղի ժամանակ նա նշել է իր նորամուտը նոր թիմի կազմում։ Նա իր նորամուտային մրցաշրջանում դարձել է չեմպիոն, ինչպես նաև նվաճել է Կիպրոսի գավաթը։ 2014 թվականին, «Այա Նապ» ակումբի դեմ խաղի ժամանակ, Սոտիրիուն «ԱՊՕԷԼ» ակումբի կազմում խփել է իր առաջին գոլը։ Սոտիրիուն ակումբի հետ երրորդ անգամ մասնակցել է առաջնությանը։ 2017 թվականի հունվարի 8-ին՝ Լիմասոլի «Արիսա» ակումբի դեմ խաղի ժամանակ Սոտիրիուն ձևակերպել է Հեթ-տրիկ։ Նույն թվականին նա դարձել է առաջնության երկրորդ լավագույն ռմբարկու։ Եվրոպայի Լիգայում նա մասնակցել է հունական «Օլիմպիակոս», շվեյցարական «Յանգ Բոյզ» և իսպանական «Աթլետիկ Բիլբաո» ակումբների դեմ խաղերին, Պիերոսը խփել է երեք գնդակ։

2017 թվականի ամռանը Սոտիրիուն տեղափոխվել է դանիական «Կոպենհագեն» ակումբ՝ կնքելով հինգ տարվա պայմանագիր։ Տրանսվերի արժեքը կազմել է 2,5 եվրո։ Հուլիսի 12-ին՝ սլովենական «Ժիլինա» ակումբի դեմ խաղի ժամանակ նա նոր թիմի կազմում նշել է իր նորամուտը։ Հուլիսի 15-ին՝ «Օլբորգ» ակումբի դեմ խաղի ժամանակ նա նշել է իր նորամուտը դանիական Սուպերլիգայում։ Հուլիսի 22-ին՝ «Ռանդերս» ակումբի դեմ խաղի ժամանակ Սոտիրիուն ձևակերպել է «դուբլ», ինչպես նաև խփել է իր առաջին գոլը «Կոպենհագեն» ակումբի կազմում։ Դեկտեմբերի 7-ին՝ մոլդովական «Շերիֆ» ակումբի դեմ խաղի ժամանակ նա գոլ է խփել։

## Միջազգային կարիերա
2014 թվականի նոյեմբերի 14-ին՝ Ֆինլանդիայի հավաքականի դեմ ընկերական խաղի ժամանակ Պիերոսը նշել է իր նորամուտը՝ Կիպրոսի հավաքականում։ 2016 թվականի նոյեմբերի 13-ին՝ 2018 թվականի աշխարհի առաջնության որոկավորման փուլի շրջանակներում կայացած Ջիբրալթարի հավաքականի դեմ խաղի ժամանակ Սոտիրիուն խփել է իր առաջին գոլը ազգային հավաքականի կազմում։

### Սոտիրիուի գոլերը Կիպրոսի հավաքականի կազմում

## Ձեռքբերումներ
**Ակումբային**

 **[[ԱՊՕԷԼ ՖԱ|ԱՊՕԷԼ]]**
*  Կիպրոսի ֆուտբոլի առաջնություն — 2013/2014
*  Կիպրոսի ֆուտբոլի առաջնություն — 2014/2015
*  Կիպրոսի ֆուտբոլի առաջնություն — 2015/2016
*  Կիպրոսի ֆուտբոլի առաջնություն — 2016/2017
* Կիպրոսի գավաթակիր — 2013/2014
* Կիպրոսի գավաթակիր — 2014/2015

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում
* APOEL official profile
* 
* Profile at UEFA.com
 

Կատեգորիա:Կիպրոսի հավաքականի ֆուտբոլիստներ
Կատեգորիա:Կիպրոսի ֆուտբոլի ազգային հավաքական
Կատեգորիա:Կիպրոսցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիակոս Նիկոսիայի ֆուտբոլիստներ
Կատեգորիա:Կոպենհագենի ֆուտբոլիստներ
Ջեք Դիլան Գրեյզեր

**Ջեք Դիլան Գրեյզեր** (, ), ամերիկացի դերասան։

## Կենսագրություն
Ծնվել է 2003 թվականին Լոս Անջելեսում։ Նրա ծնողներն են Գեյվին Գրեյզերը և Անջելա Լաֆևերը, իսկ նրա հորեղբայրը հայտնի պրոդյուսեր Բրայան Գրեյզերն է։

Իր կարիերան սկսել է 2014 թվականին՝ նկարահանվելով «Հեռուստատեսության պատմության մեծագույն միջոցառումը» հեռուստասերիալում։ Գրեյզերը հայտնի է դարձել «Այն» ֆիլմում նկարահանվելուց հետո, որը հիմնված է Սթիվեն Քինգի համանուն վեպի վրա։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
*
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Հայսմավուրք (4699)

**Հայսմավուրք** (4699), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4699 թվի տակ։ Ձեռագիրը գրվել է 1680 թվականին, Տեր Հովսեփ գրչի կողմից՝ Սուրբ Խաչ եկեղեցում (գյուղի անունը գրված է եղել Հայդան)։  Ստացողը եղել է  Խոջա Առաքելը։ Գրված է թղթի վրա, որը ունի 41X27 չափս։ Ձեռագիրը կազմված է 424 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։  Կազմը՝ լուսանցազարդ ստվարաթուղթ։ Հիշատակարաններ  գրչի՝ 1ա, 89բ, 204ա, 306ա, 414ա, 420ա և այլուր, հետագայի՝ 84բ և այլուր (1726թ.), 420բ (1743թ.):

## Ծանոթագրություններ

Կատեգորիա:Մատենադարանի ձեռագրեր
Էրիմանթոս

**Էրիմանթոս** (), լեռ Հունաստանի արևմտյան պերիֆերիայի համանուն նոմոսում՝ Պելոպոնեսյան թերակղզու վրա։ Ունի մի քանի լեռնագագաթներ, որոնցից ամենաբարձրի՝ Օլեոնի բարձրությունը կազմում է 2223 մետր։

Էրիմանթոսը համարվում է Պելոպոնես թերակղզու չորրորդ ամենաբարձր լեռը։ Լանջերը՝ 1000-ից մինչև 1600 մետր բարձրություն ունեցող հատվածը, ծածկված է խիտ անտառներով։ Ավելի բարձրադիր շրջաններում տարածվում են ալպիական մարգագետիններն ու ամայի տարածությունները։

Հին հունական դիցաբանության մեջ Էրիմանթոս լեռը հիշատակված է որպես առասպելական լեռ, որտեղ բնակվել է կատաղի Էրիմանթոսյան վարազը։ Հերակլեսն իր սխրագործությունների շրջանակներում սպանում է վարազին և ազատագրում լեռը վայրենի հրեշից։

## Տես նաև
* Էրիմանթոսյան վարազ

## Ծանոթագրություններ

Կատեգորիա:Հունաստանի լեռներ
Ալլիա

**Ալլիա**  (, ) իտալական փոքր գետ Լացիոյի շրջանում, որը հոսում է Տիբերի ձախակողմյան մասում։ Գետը սկիզբ է առնում հին հռոմեկան Կրուստումերիա (լատ. ՝ Crustumerium) քաղաքի լեռներից՝ հասնելով Մոնտերոտոնդո և թափվում Հռոմից 10 կմ հեռու գտնվող Տիբեր գետ։

## Պատմություն
Այս գետը առավել հայտնի է նրանով, որ այստեղ հռոմեացիները պարտություն են կրել (բանակը կազմված էր շուրջ 40000 զիվորից) այն գալերի կողմից, որոնց առաջնորդում էր Բրեննան 364 թվականի հուլիսի 18-ին քաղաքի հիմանդրումից  հետո (ըստ հին տվյալների պատերազմը տեղի է ունեցել մեր թվարկությունից առաջ 387-390 թվականներին)։ Այդ պարտությանը հաջորդեց Հռոմի գրավումը և թալանումը գալերի կողմից, ովքեր քաղաքը լքեցին միայն փրկագին ստանալուց հետո։ Այս իրադարձությունը Հռոմում պատճառ հանդիսացավ հուլիսի 18-ը համարելու դժբախտ օր։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Իտալիայի գետեր
Կատեգորիա:Լացիո
Ճաշոց (4700)

**Ճաշոց** (4700), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4700 թվի տակ։ Ձեռագիրը գրվել է 15-րդ դարում՝ Յոհան գրչի կողմից։ Ծաղկողը ենթադրաբար եղել է Ավետիս քահանան և Մարտիրոսը։  Ստացողը եղել է Պետրոս եպիսկոպոսը։ Գրված է թղթի վրա, որը ունի 41x26 չափս։ Ձեռագիրը կազմված է 484 թերթից։ Գրված է երկսյուն, բոլորգրով։ Ունի տերունական 3, կիսախորան և լուսանցազարդ մանրանկարներ։ Կազմը՝ լուսանցազարդ ստվարաթուղթ։

Հիշատակարաններ գրչի՝ 338ա, 375ա, 387բ, 428ա, 444բ և այլուր, ծաղկողի՝ 375բ, կազմողի՝ 375ա (16-րդ դար), հետագայի` 325ա, 444բ (16-րդ դար)։

## Ծանոթագրություններ

Կատեգորիա:Մատենադարանի ձեռագրեր